དེ་ཡང་ཐོག་མར་ཐད་སྒྱུར་ལ་མིང་གཞན་མཉམ་མཚུངས་སམ་དོ་མཉམ་གྱི་སྒྱུར་ཐབས་ཀྱང་བརྗོད།རྒྱ་སྐད་ལ་ཡང་ན་ཞེས་བརྗོད་ཀྱིན་འདུགའདིར་ང་ཚོས་རྒྱའི་དཔེ་ཆོས་རིགས་མི་འདྲ་བ་གཉིས་བོད་ཡིག་ཏུ་ཐད་སྒྱུར་བྱ་ཆོག་སྟེ།གཅིག་ནི་རྒྱ་བོད་ཡིག་རིགས་གཉིས་ཀའི་རིག་གནས་ཀྱི་ནང་དུ་གནའ་ནས་བྱུང་ཡོད་ཅིང་དངོས་བསྟན་དང་ཤུགས་བསྟན་ཚང་མ་འདྲ་མཚུངས་ཡིན་པའི་གཏམ་དཔེ་དེ་དག་ཐད་སྒྱུར་བྱས་ཆོགདཔེ་ཆོས་དེ་དག་ལ་རྒྱ་བོད་མི་རིགས་གཉིས་ཀའི་རིག་གནས་ཀྱི་ནང་དུ་ཐུན་མོང་གི་ཁྱད་ཆོས་ཡོད་པ་དང་དཔེ་དང་དཔེ་ཅན་སྦྱར་ཚུལ་ཡང་འདྲ་མཚུངས་ཡིན།དཔེ་ཆོས་དེ་དག་ནི་གཙོ་བོ་རྒྱུན་གཏན་་གྱི་འཚོ་བའི་ཁྲོད་དུ་མཐོང་ཐུབ་པའམ་མྱོང་ཐུབ་པའི་བྱ་དངོས་དག་ལས་བྱུང་བ་ཡིན་ཏེ།གཤམ་གསལ་གྱི་དཔེར་བརྗོད་འདི་དག་དཔེ་ཆོས་དེ་གའི་ཚིག་ངོས་ཀྱི་ནང་དོན་དེ་ཐད་ཀར་རྒྱ་སྐད་ཀྱི་ཚུལ་དུ་བསྒྱུར་ན་ཆོག་སྟེ།ཁ་ཞེ་གཉིས་མེད།སྐྱིད་སྡུག་མཉམ་མྱོང་།རང་དཔེ་གཞན་སྟོན་སོགས་ལྟ་བུའོ།གཅིག་ཤོས་ནི་དཔེ་ཆོས་འདི་དག་ལ་འབྱུང་ཁུངས་ཁྱད་པར་ཅན་མེད་ལ་དངོས་བསྟན་དང་ཤུགས་བསྟན་གྱི་ཁྱད་པར་ཡང་མེད་པས་ཐད་སྒྱུར་བྱས་ཆོག་སྟེ།དཔེར་ན།སྤྱོད་ཡོན་གཉིས་ལྡན།ལོ་བརྒྱའི་ཇུས་ཆེན།དངོས་ཐོག་བདེན་འཚོལ།ཟིང་བཅོས་ཡོ་བསྲང་།མི་ཤི་ཁྱིམ་སྟོང་།ཕྱོགས་བཞི་མཚམས་བརྒྱད་སོགས་གོང་གི་དཔེ་ཆོས་དེ་དག་ལ་རིག་གནས་ཀྱི་རྒྱབ་ལྗོངས་དང་འབྱུང་ཁུངས་ཁྱད་པར་ཅན་དམིགས་བསལ་མེད་ཅིང་ཚིག་དོན་དང་བསྟན་དོན་གྱི་ཁྱད་པར་མེད་པ་དང་དུས་རྒྱུན་གྱི་འཚོ་བའི་ནང་སྐྱེ་བོ་ཕལ་ཆེ་བས་གོ་ཐུབ་པ་བཅས་ཡིན་པས་དེ་ལྟར་ཐད་སྒྱུར་བྱས་པས་ཆོགཡང་དཔེར་ན།ཚེ་ཚེ་རབས་རབས་དང་།མེ་ཏོག་མཉམ་བཞད་དང་མཁས་བརྒྱ་འགྲན་གླེང་།བློ་གཅིག་སེམས་གཅིག་སོགས་ལྟ་བུ་དཔེ་ཆོས་མང་པོ་ཐད་སྒྱུར་བྱེད་དགོས་རིགས་ཐད་སྒྱུར་བྱས་ན་བརྗོད་བདེ་ལ་ནང་དོན་རྟོགས་སླ་བའི་ཁྱད་ཆོས་ལྡན།